### Beslutning

Tilbagesendes Magistratsafdelingen for Børn og Unge med bemærkning, at byrådet i sit møde den 26. august 2020 har vedtaget Magistratens foranstående indstilling af 17. august 2020.

### Resumé

Siden 2008 har udgangspunktet i Dagtilbudsloven været, at alle børn i dagtilbud skal tilbydes et sundt frokostmåltid.

I 2010 vedtog Aarhus Byråd indstillingen omkring principperne for den fremtidige organisering af frokostmåltidet i dagtilbud fra 1. januar 2011.

Reglerne betyder bl.a., at forældrene hvert andet år har mulighed for fravalg af frokostordningen via en afstemning blandt forældrene i den enkelte dagtilbudsafdeling. Et af principperne ved afstemningen om den kommunale frokostordning er, at dagtilbud med flere afdelinger, der er aldersintegrerede, som udgangspunkt skal afholde to afstemninger.

* Afstemning 1:Forældrene vælger, om de ønsker, at frokostvalget skal deles op i alder.

* Afstemning 2: Den egentlige afstemning, hvor forældrene vælger, om de ønsker, der skal være et frokostmåltid i dagtilbudsafdelingen.

Århus Forældreorganisation og [adresse] i [adresse] har stillet forslag om, at afstemning 1 vedr. et aldersopdelt valg ændres fra at være obligatorisk til i stedet at være en beslutning dagtilbudsbestyrelsen kan træffe.

### Indstilling

Det indstilles:

At 1) principperne for afstemning om det kommunale frokostmåltid blandt forældre vedr. aldersopdelt valg ændres til følgende:

”I dagtilbud med flere afdelinger afgøres det af dagtilbudsbestyrelsen, om afstemningen om det kommunale frokostmåltid i aldersintegrerede afdelinger skal foretages for hele afdelingen, eller om afstemningen skal deles op i alder, så forældre til børn i vuggestuen stemmer om et tilbud i vuggestuen, og forældre til børn i børnehaven stemmer om et tilbud i børnehaven.”

### Sagens forløb

13-08-2020 Borgmesterens Afdeling påtegning

Fremsendes til Magistraten. Borgmesterens Afdeling har ingen bemærkninger til indstillingen.

 17-08-2020 Magistraten

Fremsendes til [adresse] med bemærkning, at Magistraten i mødet den 17. august 2020 anbefaler, at byrådet tiltræder Magistratsafdelingen for Børn og Unges indstilling af 5. august 2020.

Rita Dam tog forbehold.

Rikke Andreasen deltog ikke i sagens behandling.

 26-08-2020 [adresse]
Tilbagesendes Magistratsafdelingen for Børn og Unge med bemærkning, at byrådet i sit møde den 26. august 2020 har vedtaget Magistratens foranstående indstilling af 17. august 2020.